title: Kommissionens gennemførelsesforordning (EU) 2019/899 af 29. maj 2019 om fornyelse af godkendelsen af Saccharomyces cerevisiae CNCM I-4407 som tilsætningsstof til foder til slagtelam, malkegeder, malkefår, malkebøfler, heste og slagtesvin og om ophævelse af forordning (EF) nr. 1447/2006, (EF) nr. 188/2007, (EF) nr. 232/2009, (EF) nr. 186/2007 og (EF) nr. 209/2008 (indehaver af godkendelsen er S.I. Lesaffre) (EØS-relevant tekst.)

text:
                  3.6.2019

                  DA

                  Den Europæiske Unions Tidende

                  L 144/32

         KOMMISSIONENS GENNEMFØRELSESFORORDNING (EU) 2019/899
         af 29. maj 2019
         om fornyelse af godkendelsen af Saccharomyces cerevisiae CNCM I-4407 som tilsætningsstof til foder til slagtelam, malkegeder, malkefår, malkebøfler, heste og slagtesvin og om ophævelse af forordning (EF) nr. 1447/2006, (EF) nr. 188/2007, (EF) nr. 232/2009, (EF) nr. 186/2007 og (EF) nr. 209/2008 (indehaver af godkendelsen er S.I. Lesaffre)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse og fornyelse af en sådan godkendelse.

                     (2)

                        Saccharomyces cerevisiae NCYC Sc 47 blev for slagtelam ved Kommissionens forordning (EF) nr. 1447/2006 (2), for heste ved Kommissionens forordning (EF) nr. 186/2007 (3), for malkegeder og malkefår ved Kommissionens forordning (EF) nr. 188/2007 (4), for slagtesvin ved Kommissionens forordning (EF) nr. 209/2008 (5) og for malkebøfler ved Kommissionens forordning (EF) nr. 232/2009 (6) godkendt for en periode på ti år som tilsætningsstof til foder.

                     (3)

                     I overensstemmelse med artikel 14 i forordning (EF) nr. 1831/2003 indsendte indehaveren af disse godkendelser ansøgninger om fornyelse af godkendelsen af Saccharomyces cerevisiae CNCM I-4407 (tidligere NCYC Sc 47) som tilsætningsstof til foder til slagtelam, malkegeder, malkefår, malkebøfler, slagtesvin og heste med anmodning om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningerne var vedlagt de oplysninger og dokumenter, der kræves i henhold til artikel 14, stk. 2, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 13. juni 2018 (7), at ansøgeren har fremlagt data, der viser, at tilsætningsstoffet opfylder godkendelsesbetingelserne.

                     (5)

                     Vurderingen af Saccharomyces cerevisiae CNCM I-4407 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør godkendelsen af dette tilsætningsstof fornyes som anført i bilaget til nærværende forordning.

                     (6)

                     Som følge af fornyelsen af godkendelsen af Saccharomyces cerevisiae CNCM I-4407 som fodertilsætningsstof på de betingelser, der er fastsat i bilaget til nærværende forordning, bør forordning (EF) nr. 1447/2006, (EF) nr. 186/2007, (EF) nr. 188/2007, (EF) nr. 209/2008 og (EF) nr. 232/2009 ophæves.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelsen af det i bilaget opførte tilsætningsstof, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, når det anvendes til slagtelam, malkegeder, malkefår, malkebøfler og slagtesvin, og den funktionelle gruppe »fordøjelighedsfremmende stoffer«, når det anvendes til heste, fornyes på de betingelser, der er fastsat i bilaget.

            Artikel 2

               Saccharomyces cerevisiae NCYC Sc47 som fodertilsætningsstof på de betingelser, der er fastsat i bilaget til denne forordning, forordning (EF) nr. 1447/2006, (EF) nr. 186/2007, (EF) nr. 188/2007, (EF) nr. 209/2008 og (EF) nr. 232/2009 og forblandinger og foderblandinger, der indeholder det, mærket i overensstemmelse med nævnte forordninger før denne forordnings ikrafttrædelse kan fortsat markedsføres, indtil de eksisterende lagre er opbrugt.

            Artikel 3
            Forordning (EF) nr. 1447/2006, (EF) nr. 186/2007, (EF) nr. 188/2007, (EF) nr. 209/2008 og (EF) nr. 232/2009 ophæves.

            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. maj 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Kommissionens forordning (EF) nr. 1447/2006 af 29. september 2006 om godkendelse af en ny anvendelse af Saccharomyces cerevisiae (Biosaf SC 47) som fodertilsætningsstof (EUT L 271 af 30.9.2006, s. 28).

            (3)  Kommissionens forordning (EF) nr. 186/2007 af 21. februar 2007 om godkendelse af en ny anvendelse af Saccharomyces cerevisiae (Biosaf SC 47) som fodertilsætningsstof (EUT L 63 af 1.3.2007, s. 6).

            (4)  Kommissionens forordning (EF) nr. 188/2007 af 23. februar 2007 om godkendelse af en ny anvendelse af Saccharomyces cerevisiae (Biosaf SC 47) som fodertilsætningsstof (EUT L 57 af 24.2.2007, s. 3).

            (5)  Kommissionens forordning (EF) nr. 209/2008 af 6. marts 2008 om godkendelse af en ny anvendelse af Saccharomyces cerevisiae (Biosaf SC 47) som fodertilsætningsstof (EUT L 63 af 7.3.2008, s. 3).

            (6)  Kommissionens forordning (EF) nr. 232/2009 af 19. marts 2009 om godkendelse af en ny anvendelse af Saccharomyces cerevisiae NCYC Sc47 som tilsætningsstof til foder til malkebøfler (indehaver af godkendelsen er Société Industrielle Lesaffre) (EUT L 74 af 20.3.2009, s. 14).

            (7)  EFSA Journal 2018;16(7):5339.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: tarmflorastabilisatorer

                        4b1702

                        S.I. Lesaffre

                           Saccharomyces cerevisiae CNCM I-4407

                           Tilsætningsstoffets sammensætning

                        Præparat af Saccharomyces cerevisiae CNCM I-4407 med en minimumskoncentration på 5 x 109 CFU/g.
                        Fast form

                           Aktivstoffets karakteristika

                        Levedygtige, tørrede celler af Saccharomyces cerevisiae CNCM I-4407

                           Analysemetode
                            (1)

                        Kvantitativ bestemmelse: dybdeudsæd under anvendelse af chloramphenicoldextrosegærekstraktagar (EN 15789:2009).
                        Identifikation: PCR-metode (polymerasekædereaktion) CEN/TS 15790:2008.

                        Slagtelam

                        —

                        1,4 × 109

                        —

                                    1.

                                    I brugsvejledningen for anvendelsen af tilsætningsstoffet og forblandingen angives oplagringsbetingelserne og stabilitet over for varmebehandling.

                                    2.

                                    Anbefalet dosis (CFU pr. dyr om dagen) for:

                                                —

                                                malkegeder: 3 × 109

                                                —

                                                malkefår: 2 × 109

                                    3.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder øjenbeskyttelse samt åndedrætsværn.

                        23. juni 2029

                        Malkegeder og malkefår

                        7 × 108

                        Slagtesvin

                        1,25 × 109

                        Malkebøfler

                        5 × 108

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: fordøjelighedsfremmende stoffer

                        4b1702

                        S.I. Lesaffre

                           Saccharomyces cerevisiae CNCM I-4407

                           Tilsætningsstoffets sammensætning

                        Præparat af Saccharomyces cerevisiae CNCM I-4407 med en minimumskoncentration på 5 x 109 CFU/g.
                        Fast form

                           Aktivstoffets karakteristika

                        Levedygtige, tørrede celler af Saccharomyces cerevisiae CNCM I-4407

                           Analysemetode
                            (2)

                        Kvantitativ bestemmelse: dybdeudsæd under anvendelse af chloramphenicoldextrosegærekstraktagar (EN 15789:2009).
                        Identifikation: PCR-metode (polymerasekædereaktion) CEN/TS 15790:2008.

                        Heste

                        —

                        8 × 108

                        —

                                    1.

                                    I brugsvejledningen for anvendelsen af tilsætningsstoffet og forblandingen angives oplagringsbetingelserne og stabilitet over for varmebehandling.

                                    2.

                                    Anbefalet dosis (CFU pr. dyr om dagen) for:

                                                —

                                                heste: 1,25 × 1010 – 6 × 1010

                                    3.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder øjenbeskyttelse samt åndedrætsværn.

                        23. juni 2029

               (1)  Nærmere oplysninger om analysemetoderne findes på hjemmesiden for EU-referencelaboratoriet for fodertilsætningsstoffer: https://ec.europa.eu/jrc/en/eurl/feed-additives/evaluation-reports.

               (2)  Nærmere oplysninger om analysemetoderne findes på hjemmesiden for EU-referencelaboratoriet for fodertilsætningsstoffer: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2019/900 af 29. maj 2019 om godkendelse af 8-mercapto-p-menthan-3-on og p-menth-1-en-8-thiol som tilsætningsstoffer til foder til alle dyrearter (EØS-relevant tekst.)

text:
                  3.6.2019

                  DA

                  Den Europæiske Unions Tidende

                  L 144/36

         KOMMISSIONENS GENNEMFØRELSESFORORDNING (EU) 2019/900
         af 29. maj 2019
         om godkendelse af 8-mercapto-p-menthan-3-on og p-menth-1-en-8-thiol som tilsætningsstoffer til foder til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (2)

                     8-mercapto-p-menthan-3-on og p-menth-1-en-8-thiol blev godkendt uden tidsbegrænsning i overensstemmelse med direktiv 70/524/EØF som tilsætningsstoffer til foder til alle dyrearter. Disse tilsætningsstoffer blev derpå opført i registret over fodertilsætningsstoffer som eksisterende produkter, jf. artikel 10, stk. 1, i forordning (EF) nr. 1831/2003.

                     (3)

                     Der er i henhold til artikel 10, stk. 2, i forordning (EF) nr. 1831/2003 sammenholdt med samme forordnings artikel 7 indgivet en ansøgning om en ny vurdering af 8-mercapto-p-menthan-3-on og p-menth-1-en-8-thiol som tilsætningsstoffer til foder til alle dyrearter. Ansøgeren anmodede om, at de pågældende tilsætningsstoffer klassificeres i tilsætningsstofkategorien »sensoriske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 27. november 2018 (3), at brugen af 8-mercapto-p-menthan-3-on og p-menth-1-en-8-thiol i foder på de foreslåede anvendelsesbetingelser ikke har skadelige virkninger på dyrs sundhed, forbrugernes sikkerhed eller på miljøet. Autoriteten konkluderede også, at begge stoffer virker irriterende på luftvejene, og at der ikke kan drages nogen konklusioner om en potentielt sensibiliserende virkning på huden. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten har konkluderet, at der ikke kræves yderligere dokumentation for effektiviteten i foder, da de to stoffer anvendes i fødevarer og deres funktion i foder er den samme som i fødevarer.

                     (5)

                     Der bør fastsættes restriktioner og betingelser for at muliggøre bedre kontrol. Det anbefalede indhold bør angives på etiketten til tilsætningsstoffet for 8-mercapto-p-menthan-3-on og p-menth-1-en-8-thiol. Hvis det anbefalede indhold er overskredet, bør der angives visse oplysninger på etiketten på forblandinger samt på foderblandinger og fodermidler.

                     (6)

                     Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffer i foder, der er blevet forelagt af det i henhold til forordning (EF) nr. 1831/2003 oprettede referencelaboratorium.

                     (7)

                     Vurderingen af de pågældende stoffer viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse stoffer godkendes som anført i bilaget til nærværende forordning.

                     (8)

                     Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelse af de pågældende stoffer, bør der indrømmes en overgangsperiode, således at interesserede parter kan forberede sig på at opfylde de nye krav, som godkendelsen medfører.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            De i bilaget opførte stoffer, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, tillades anvendt som fodertilsætningsstoffer på de betingelser, der er fastsat i bilaget.

            Artikel 2
            Overgangsforanstaltninger

               1.   De i bilaget opførte stoffer og forblandinger, der indeholder disse stoffer, som er produceret og mærket før den 23. december 2019 i overensstemmelse med de regler, der finder anvendelse før den 23. juni 2019, kan fortsat markedsføres og anvendes, indtil de eksisterende lagre er opbrugt.

               2.   Foderblandinger og fodermidler, der indeholder de i bilaget opførte stoffer, som er produceret og mærket før den 23. juni 2020 i overensstemmelse med de regler, der finder anvendelse før den 23. juni 2019, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.

               3.   Foderblandinger og fodermidler, der indeholder de i bilaget opførte stoffer, som er produceret og mærket før den 23. juni 2021 i overensstemmelse med de regler, der finder anvendelse før den 23. juni 2019, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. maj 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  EFSA Journal 2019: 17(1):5530.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg aktivstof/kg fuldfoder med et vandindhold på 12 %

                        Kategori: sensoriske tilsætningsstoffer. Funktionel gruppe: aromastoffer

                        2b12038

                        —

                        8-mercapto-p-menthan-3-on

                           Tilsætningsstoffets sammensætning:

                        8-mercapto-p-menthan-3-on

                           Aktivstoffets karakteristika:

                        8-mercapto-p-menthan-3-on
                        Fremstillet ved kemisk syntese
                        Renhed: min. 97 %
                        Kemisk betegnelse: C10H18OS
                        CAS-nr.: 38462-22-5
                        FLAVIS-nr. 12.038

                           Analysemetode
                            (1)

                        Til bestemmelse af 8-mercapto-p-menthan-3-on i fodertilsætningsstoffet og i smagsgivende forblandinger til foder:
                        gaskromatografi-massespektrometri med retention time locking (GC-MS-RTL)

                        Alle dyrearter

                        —

                        —

                        —

                                    1.

                                    Tilsætningsstoffet anvendes i foder som forblanding.

                                    2.

                                    I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                    3.

                                    Følgende angives på etiketten til tilsætningsstoffet:
                                    »Anbefalet maksimumsindhold af aktivstoffet i fuldfoder med et vandindhold på 12 %: 0,05 mg/kg.«

                                    4.

                                    Funktionel gruppe, identifikationsnummer, navn på og tilsat mængde af aktivstoffet skal angives på etiketten til forblandinger og på mærkningen af fodermidler og foderblandinger, hvis det følgende indhold af aktivstoffet i fuldfoder med et vandindhold på 12 % overstiger: 0,05 mg/kg.

                                    5.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                        23. juni 2029

                        2b12085

                        —

                        p-menth-1-en-8-thiol

                           Tilsætningsstoffets sammensætning:

                        p-menth-1-en-8-thiol

                           Aktivstoffets karakteristika:

                        p-menth-1-en-8-thiol
                        Fremstillet ved kemisk syntese
                        Renhed: min. 98 %
                        Kemisk betegnelse: C10H18OS
                        CAS-nr.: 71159-90-5
                        FLAVIS-nr. 12.085

                           Analysemetode
                            (1)

                        Til bestemmelse af p-menth-1-en-8-thiol i fodertilsætningsstoffet og i smagsgivende forblandinger til foder:
                        gaskromatografi-massespektrometri med retention time locking (GC-MS-RTL)

                        Alle dyrearter

                        —

                        —

                        —

                                    1.

                                    Tilsætningsstoffet anvendes i foder som forblanding.

                                    2.

                                    I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                    3.

                                    Følgende angives på etiketten til tilsætningsstoffet:
                                    »Anbefalet maksimumsindhold af aktivstoffet i fuldfoder med et vandindhold på 12 %: 0,05 mg/kg.«

                                    4.

                                    Funktionel gruppe, identifikationsnummer, navn på og tilsat mængde af aktivstoffet skal angives på etiketten til forblandinger og på mærkningen af fodermidler og foderblandinger, hvis det følgende indhold af aktivstoffet i fuldfoder med et vandindhold på 12 % overstiger: 0,05 mg/kg.

                                    5.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                        23. juni 2029

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2019/917 af 4. juni 2019 om fastlæggelse af tekniske specifikationer og foranstaltninger samt andre krav vedrørende systemet til sammenkobling af insolvensregistre i overensstemmelse med artikel 25 i Europa-Parlamentets og Rådets forordning (EU) 2015/848

text:
                  5.6.2019

                  DA

                  Den Europæiske Unions Tidende

                  L 146/100

         KOMMISSIONENS GENNEMFØRELSESFORORDNING (EU) 2019/917
         af 4. juni 2019
         om fastlæggelse af tekniske specifikationer og foranstaltninger samt andre krav vedrørende systemet til sammenkobling af insolvensregistre i overensstemmelse med artikel 25 i Europa-Parlamentets og Rådets forordning (EU) 2015/848
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/848 af 20. maj 2015 om insolvensbehandling (1), særlig artikel 25, stk. 2, litra a)-f), og
         ud fra følgende betragtninger:

                     (1)

                     Med henblik på indførelse af systemet til sammenkobling af insolvensregistre er det nødvendigt at fastlægge og vedtage tekniske specifikationer og foranstaltninger samt andre krav, som sikrer ensartede betingelser for gennemførelsen af systemet.

                     (2)

                     De tekniske specifikationer og foranstaltninger samt andre krav i denne forordning er i overensstemmelse med udtalelse fra Udvalget om Insolvensbehandling —

               VEDTAGET DENNE FORORDNING:

            Artikel 1
            De tekniske specifikationer og foranstaltninger samt andre krav, som sikrer ensartede betingelser for gennemførelsen af systemet til sammenkobling af insolvensregistre, og som er omhandlet i artikel 25, stk. 2, litra a)-f), i forordning (EU) 2015/848, fastlægges i bilaget.
            Insolvensregistrene skal være sammenkoblet i henhold til disse tekniske specifikationer og foranstaltninger samt andre krav senest den 30. juni 2021.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.

            Udfærdiget i Bruxelles, den 4. juni 2019.

                  På Kommissionens vegne

               Jean-Claude JUNCKER

                  Formand

            (1)  EUT L 141 af 5.6.2015, s. 19.

            BILAG

               OM FASTLÆGGELSE AF DE TEKNISKE SPECIFIKATIONER OG FORANSTALTNINGER SAMT ANDRE KRAV, DER ER OMHANDLET I ARTIKEL 1

            1.   Genstand

            Systemet til sammenkobling af insolvensregistre er et decentralt system, som sammenkobler de nationale registre og den europæiske e-justiceportal. Systemet til sammenkobling af insolvensregistre fungerer som en central søgetjeneste, som giver adgang til alle de obligatoriske oplysninger om insolvens, som er fastsat i forordning (EU) 2015/848 samt andre oplysninger og dokumenter i de nationale registre.
            2.   Definitioner

            a)   »HyperText Transport Protocol Secure« (»HTTPS«): krypteret kommunikation og sikre kommunikationskanaler
            b)   »insolvensoplysninger«: de oplysninger vedrørende insolvensbehandlingen af en skyldner, der er omhandlet i artikel 24 i forordning (EU) 2015/848, og som skal offentliggøres i de nationale elektroniske insolvensregistre og gøres tilgængelige via den centrale elektroniske portal for offentlighedens adgang (den europæiske e-justiceportal), jf. artikel 25 i forordning (EU) 2015/848
            c)   »MS-IR-end-point«: kilden til insolvensoplysningerne; via e-justiceportalen rettes der en forespørgsel til et MS-IR-end-point, der fungerer som ejer af disse oplysninger, og som leverer de data, der anmodes om
            d)   »nationalt registreringsnummer«: det nummer, som tildeles den retlige enhed ved registrering i handelsregisteret eller tilsvarende register, eller det personlige identifikationsnummer eller tilsvarende for personer
            e)   »uafviselighed af oprindelse«: foranstaltninger til dokumentation af oplysningernes integritet og oprindelse ved hjælp af metoder som digital certificering, offentlig nøgleinfrastruktur og digital signatur
            f)   »uafviselighed af modtagelse«: den tiltænkte modtagers foranstaltninger til dokumentation af modtagelsen af oplysningerne over for afsender ved hjælp af metoder som digital certificering, offentlig nøgleinfrastruktur og digital signatur
            g)   »platform«: den del af e-justiceportalen, som udgøres af det centrale søgesystem
            h)   »registre«: insolvensregistre som omhandlet i artikel 24 i forordning (EU) 2015/848
            i)   »Simple Object Access Protocol«: i overensstemmelse med standarderne fra World Wide Web Consortium, specifikation af en meddelelsesoverførende protokol til udveksling af strukturerede oplysninger i forbindelse med implementeringen af i webtjenester i computernetværk
            j)   »webtjeneste«: et softwaresystem, der er udformet med henblik på at støtte indbyrdes kompatibel interaktion mellem maskiner over et netværk; grænsefladen er beskrevet i et format, som kan behandles maskinelt.
            3.   Kommunikation

            3.1.   Systemet til sammenkobling af insolvensregistre benytter tjenestebaseret elektronisk kommunikation, såsom webtjenester eller andre genanvendelige digitaltjenesteinfrastrukturer, til sammenkoblingen af registre.
            3.2.   Kommunikationen mellem e-justiceportalen og platformen og mellem MS-IR-end-pointet og platformen er en-til-en-kommunikation. Kommunikationen fra platformen til registrene kan være en-til-en-kommunikation eller en-til-mange-kommunikation.
            4.   Kommunikationsprotokoller

            4.1.   Der anvendes sikre internetprotokoller, såsom HTTP, til kommunikationen mellem portalen, platformen, registrene og de valgfrie adgangspunkter.
            4.2.   Der anvendes standard kommunikationsprotokoller, såsom Single Object Access Protocol, til transmissionen af strukturerede data og metadata.
            5.   Sikkerhedsstandarder

            De tekniske foranstaltninger, der skal sikre overholdelse af minimumsstandarder for it-sikkerhed i forbindelse med kommunikation og distribution af oplysninger via systemet til sammenkobling af insolvensregistre, omfatter:

                        a)

                        foranstaltninger, der sikrer oplysningernes fortrolighed, herunder ved at benytte sikre kanaler (HTTPS)

                        b)

                        foranstaltninger, der sikrer dataenes integritet under udvekslingen

                        c)

                        foranstaltninger, der sikrer, uafviseligheden af dataafsenderens oprindelse i systemet til sammenkobling af insolvensregistre samt uafviseligheden af datamodtagelsen

                        d)

                        foranstaltninger, der sikrer logning af sikkerhedshændelser i overensstemmelse med anerkendte internationale anbefalinger til it-sikkerhedsstandarder

                        e)

                        foranstaltninger, der sikrer autentificering og autorisation af alle registrerede brugere, samt foranstaltninger, der kontrollerer identiteten af de systemer, der er forbundet med portalen, platformen eller registrene i systemet til sammenkobling af insolvensregistre

                        f)

                        foranstaltninger, der beskytter mod automatiseret søgning, f.eks. anvendelse af CAPTCHA-modulet, og kopiering af registre, f.eks. begrænsning af det antal søgeresultater, som hvert register giver, til et maksimalt antal.

                  6.   Data, der skal udveksles mellem registrene og systemet til sammenkobling af insolvensregistre

            6.1.   Det fælles sæt af oplysninger, som har den samme struktur og er af samme type i alle registrene i medlemsstaterne, benævnes »kerneinsolvensoplysninger«.
            Hver medlemsstat har mulighed for at tilføje specifikke oplysninger til kerneinsolvensoplysningerne. Insolvensoplysninger modelleres på grundlag af den fastlagte grænsefladespecifikation.
            6.2.   Udvekslingen af oplysninger omfatter også meddelelser, der er nødvendige til bekræftelse af modtagelse, logning og rapportering.
            7.   Strukturen i det standardiserede meddelelsesformat

            Udvekslingen af oplysninger mellem registrene, platformen og portalen bygger på standardiserede datastruktureringsmetoder og udtrykkes i et standardmeddelelsesformat som f.eks. XML.
            8.   Data til platformen

            8.1.   Interoperabilitetskrav byder, at de tjenester, som hvert register giver mulighed for, er ensartede og har den samme grænseflade, således at forespørgselsapplikationen, eksempelvis e-justiceportalen, skal interagere med en enkelt type grænseflade med et fælles sæt af dataelementer. Denne tilgang kræver, at medlemsstaterne bringer deres interne datastruktur i overensstemmelse med hinanden med henblik på at opfylde Kommissionens grænsefladespecifikationer.
            8.2.   Følgende data skal indgives, for at platformen kan fungere efter hensigten:

                        a)

                        data, der giver mulighed for at identificere systemer, der er forbundet med platformen; disse data kan bestå af URL'er, der identificerer hvert system i systemet til sammenkobling af insolvensregistre

                        b)

                        andre operationelle data, der er nødvendige, for at platformen kan sikre, at søgetjenesten fungerer korrekt og effektivt, og at der er interoperabilitet mellem registrene; disse data kan omfatte kodelister, referencedata, glossarer og oversættelser af disse metadata samt lognings- og rapporteringsdata.

                  8.3.   Data og metadata, der håndteres af platformen, behandles og opbevares i overensstemmelse med de sikkerhedsstandarder, der er beskrevet i afsnit 5 i dette bilag.
            9.   Systemets driftsmetoder og platformens it-tjenester

            9.1.   Systemet bygger på følgende driftsmetode, hvad angår udlevering og udveksling af oplysninger:

                        a)

                        for at beskeder kan leveres på det relevante sprog, har platformen referencedatakilder som f.eks. kodelister, kontrollerede ordlister og glossarer

                        b)

                        termer fra ordlister og glossarer oversættes til de officielle EU-sprog, hvis det er relevant; der vil om muligt blive anvendt anerkendte standarder og standardiserede meddelelser.

                  9.2.   Kommissionen vil give medlemsstaterne oplysninger om den tekniske driftsmetode og implementeringen af platformens it-tjenester.
            10.   Søgekriterier

            10.1.   Der skal vælges mindst ét land ved søgninger via systemet til sammenkobling af insolvensregistre.
            10.2.   Portalen har følgende harmoniserede søgekriterier:

                        a)

                        navn

                        b)

                        nationalt registreringsnummer.

                  Disse to kriterier kan anvendes alternativt eller supplere hinanden.
            10.3.   Portalen kan stille yderligere søgekriterier til rådighed.
            11.   Betalingsmetoder

            11.1.   Når det drejer sig om dokumenter og oplysninger, for hvilke medlemsstaterne opkræver gebyrer, og som er gjort tilgængelige på e-justice-portalen via systemet til sammenkobling af insolvensregistre, giver systemet brugerne mulighed for at betale online ved hjælp af almindeligt anvendte betalingsmetoder som f.eks. kredit- og debetkort.
            11.2.   Systemet kan også anvende alternative elektroniske betalingsmetoder, f.eks. bankoverførsler eller virtuelle pengepunge (indeståender).
            12.   Tjenesternes tilgængelighed

            12.1.   Tjenesten skal fungere døgnet rundt, syv dage om ugen, med en tilgængelighedsgrad på mindst 98 % ekskl. planlagt vedligeholdelse.
            12.2.   Medlemsstaterne underretter Kommissionen om vedligeholdelsesarbejde som følger:

                        a)

                        fem arbejdsdage i forvejen for vedligeholdelsesopgaver, der kan gøre systemet utilgængeligt i op til fire timer

                        b)

                        10 arbejdsdage i forvejen for vedligeholdelsesopgaver, der kan gøre systemet utilgængeligt i op til 12 timer

                        c)

                        30 arbejdsdage i forvejen for vedligeholdelse af infrastrukturen i datarum, der kan gøre systemet utilgængeligt i op til seks dage pr. år.

                  Vedligeholdelsesarbejdet planlægges så vidt muligt uden for arbejdstiden (kl. 19-8, centraleuropæisk tid).
            12.3.   Hvis medlemsstaterne har afsat et fast ugentligt vedligeholdelsestidspunkt, underretter de Kommissionen om klokkeslæt og ugedag. Uden at det berører forpligtelserne i litra a)-c) i punkt 12.2, kan medlemsstaterne, hvis deres systemer bliver utilgængelige på disse faste vedligeholdelsestidspunkter, vælge ikke at underrette Kommissionen om det hver gang.
            12.4.   I tilfælde af uventede tekniske fejl i medlemsstaternes systemer underretter medlemsstaterne straks Kommissionen om, at deres system ikke er tilgængeligt, og angiver om muligt, hvornår tjenesten forventes genoptaget.
            12.5.   I tilfælde af ændringer, som berører forbindelsen til den centrale platform, underretter medlemsstaterne Kommissionen på forhånd, så snart der foreligger tilstrækkelige tekniske oplysninger i relation til ændringen.
            12.6.   I tilfælde af uventede fejl på den centrale platform eller portalen underretter Kommissionen straks medlemsstaterne om, at platformen eller portalen ikke er tilgængelig, og angiver om muligt, hvornår tjenesten forventes genoptaget.
            13.   Transskriptions- og translitterationsregler

            Gennemførelsen i medlemsstaterne skal understøtte de nationale standarder for transskription, romanisering og translitteration i relation til anvendelsen af specialtegn, søgeinput og søgeresultater.


title: Kommissionens gennemførelsesforordning (EU) 2019/1131 af 2. juli 2019 om indførelse af et toldværktøj til gennemførelse af artikel 14a i Europa-Parlamentets og Rådets forordning (EU) 2016/1036 og artikel 24a i Europa-Parlamentets og Rådets forordning (EU) 2016/1037

text:
                  3.7.2019

                  DA

                  Den Europæiske Unions Tidende

                  L 179/12

         KOMMISSIONENS GENNEMFØRELSESFORORDNING (EU) 2019/1131
         af 2. juli 2019
         om indførelse af et toldværktøj til gennemførelse af artikel 14a i Europa-Parlamentets og Rådets forordning (EU) 2016/1036 og artikel 24a i Europa-Parlamentets og Rådets forordning (EU) 2016/1037
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 14a, stk. 1,
         under henvisning til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (2), særlig artikel 24a, stk. 1, og
         ud fra følgende betragtninger:

                     (1)

                     Forordning (EU) 2016/1036 og forordning (EU) 2016/1037 gør det muligt at anvende og opkræve antidumping- og/eller udligningstold på visse varer inden for en medlemsstats kontinentalsokkel eller eksklusive økonomiske zone, der er angivet af en medlemsstat i henhold til De Forenede Nationers havretskonvention (3).

                     (2)

                     Såfremt den pågældende vare bringes fra Unionens toldområde til en kunstig ø, et fast eller flydende anlæg eller en anden struktur inden for en EU-medlemsstats kontinentalsokkel eller eksklusive økonomiske zone, kræves det i Europa-Parlamentets og Rådets forordning (EU) nr. 952/2013 (4), at der anvendes en reeksportangivelse, en reeksportmeddelelse eller en summarisk udpassageangivelse til at angive den pågældende vare inden dens afsendelse. For at sikre, at toldmyndighederne har adgang til de oplysninger, der er nødvendige for at afgøre, om der skal betales antidumping- og/eller udligningstold, eller for at opfylde registrerings- og rapporteringsforpligtelserne i henhold til artikel 14, stk. 5, 5a og 6, i forordning (EU) 2016/1036 og artikel 24, stk. 5, 5a og 6, i forordning (EU) 2016/1037, bør modtageren være forpligtet til at indgive en erklæring om modtagelse til den kompetente toldmyndighed i den medlemsstat, hvor reeksportangivelsen blev antaget, eller hvor reeksportmeddelelsen eller den summariske udpassageangivelse blev registreret, senest 30 dage efter modtagelsen af den pågældende vare på en kunstig ø, et fast eller flydende anlæg eller en anden struktur inden for kontinentalsoklen eller den eksklusive økonomiske zone.

                     (3)

                     Såfremt den pågældende vare bringes direkte fra lande uden for Unionens toldområde til en kunstig ø, et fast eller flydende anlæg eller en anden struktur inden for en EU-medlemsstats kontinentalsokkel eller eksklusive økonomiske zone, er det ikke muligt at anvende de instrumenter, der er fastsat i forordning (EU) nr. 952/2013. For at sikre, at toldmyndighederne har adgang til de oplysninger, der er nødvendige for at afgøre, om der skal betales antidumping- og/eller udligningstold, eller for at opfylde registrerings- og rapporteringsforpligtelserne i henhold til artikel 14, stk. 5, 5a og 6, i forordning (EU) 2016/1036 og artikel 24, stk. 5, 5a og 6, i forordning (EU) 2016/1037, bør den pågældende vare angives ved en erklæring om modtagelse senest 30 dage efter modtagelsen af den pågældende vare på en kunstig ø, et fast eller flydende anlæg eller en anden struktur inden for kontinentalsoklen eller den eksklusive økonomiske zone. Da den medlemsstat, som kontinentalsoklen eller den eksklusive økonomiske zone tilhører, er bedst beliggende til at foretage kontrol, bør erklæringen indgives til den kompetente toldmyndighed i den pågældende medlemsstat.

                     (4)

                     For at forenkle den kontrol, som toldmyndighederne skal foretage i henhold til nærværende forordning, bør begrebet debitor generelt begrænses til at omfatte indehavere af licenser, der tillader forretningsvirksomhed inden for kontinentalsoklen og den eksklusive økonomiske zone tilhørende de medlemsstater, som modtager de pågældende varer på en kunstig ø, et fast eller flydende anlæg eller en anden struktur inden for den pågældende kontinentalsokkel eller eksklusive økonomiske zone, uanset hvorfra den pågældende vare indføres. I særlige situationer kan andre personer end licensindehaverne dog være debitorer.

                     (5)

                     For så vidt angår tilfælde, hvor den pågældende vare henføres under proceduren for aktiv forædling, inden den bringes til en kunstig ø, et fast eller flydende anlæg eller en anden struktur inden for en EU-medlemsstats fastlandssokkel eller eksklusive økonomiske zone, er det nødvendigt at indføre en særlig regel for at undgå eventuel omgåelse af antidumping- og/eller udligningstolden.

                     (6)

                     For at den ramme, der er fastsat i nærværende forordning, skal kunne fungere effektivt, bør de relevante procedurer, der allerede er fastsat i forordning (EU) nr. 952/2013, for så vidt angår beregning, anmeldelse, inddrivelse, tilbagebetaling af og fritagelse for toldskyld, toldskyldens ophør samt sikkerhedsstillelse, finde anvendelse i det omfang, de er relevante i henhold til nærværende forordning.

                     (7)

                     Da bestemmelserne om toldkontrol i forordning (EU) nr. 952/2013 ikke finder anvendelse uden for Unionens toldområde, er det nødvendigt at fastsætte særlige regler for toldkontrollen i nærværende forordning.

                     (8)

                     For at give toldmyndighederne tilstrækkelig tid til at forberede behandlingen af erklæringer om modtagelse bør anvendelsen af bestemmelserne i denne forordning udsættes.

                     (9)

                     Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 15, stk. 1, i forordning (EU) 2016/1036 og artikel 25, stk. 1, i forordning (EU) 2016/1037 —

               VEDTAGET DENNE FORORDNING:

            Artikel 1
            Genstand
            I denne forordning fastsættes betingelserne for at opkræve antidumping- og/eller udligningstold på varer, der bringes til en kunstig ø, et fast eller flydende anlæg eller en anden struktur inden for en medlemsstats kontinentalsokkel eller eksklusive økonomiske zone, samt procedurer vedrørende anmeldelse og angivelse af sådanne varer og betaling af en sådan told, hvis varerne er omfattet af noget af følgende:

                        a)

                        en meddelelse om indledning af en antidumping- eller antisubsidieundersøgelse

                        b)

                        en gennemførelsesforordning fra Kommissionen, der gør importen til genstand for registrering

                        c)

                        en gennemførelsesforordning fra Kommissionen om indførelse af en midlertidig eller endelig antidumpingtold eller udligningstold.

            Artikel 2
            Definitioner
            I denne forordning forstås ved:
            1)   »toldmyndigheder«: medlemsstaternes toldmyndigheder, der er ansvarlige for at håndhæve denne forordning og toldlovgivningen som defineret i artikel 5, stk. 2, i forordning (EU) nr. 952/2013
            2)   »kontinentalsokkel«: kontinentalsoklen som defineret i De Forenede Nationers havretskonvention
            3)   »eksklusiv økonomisk zone«: den eksklusive økonomiske zone som defineret i De Forenede Nationers havretskonvention, og som af en medlemsstat er blevet erklæret for eksklusiv økonomisk zone i henhold til De Forenede Nationers havretskonvention
            4)   »den pågældende vare«: en vare, der er omfattet af én af følgende:

                        a)

                        en meddelelse om indledning af en antidumping- eller antisubsidieundersøgelse

                        b)

                        en gennemførelsesforordning fra Kommissionen, der gør importen til genstand for registrering

                        c)

                        en gennemførelsesforordning fra Kommissionen om indførelse af en midlertidig eller endelig antidumpingtold eller udligningstold

                  5)   »erklæring om modtagelse«: den handling, hvorved modtageren i den foreskrevne form og på den foreskrevne måde angiver modtagelsen af de pågældende varer på en kunstig ø, et fast eller flydende anlæg eller en anden struktur inden for en medlemsstats kontinentalsokkel eller eksklusive økonomiske zone, og som indeholder de dataelementer, der er nødvendige for at opkræve det skyldige beløb i antidumpingtold og/eller udligningstold eller for rapportering og/eller registrering i henhold til en af de retsakter, der er omhandlet i artikel 1, litra a) eller b)
            6)   »skyld«: en persons forpligtelse til at betale den antidumpingtold og/eller udligningstold, der gælder for den pågældende vare
            7)   »modtager«: den person, der er indehaver af en licens eller tilladelse til at udøve forretningsvirksomhed inden for en medlemsstats kontinentalsokkel eller eksklusive økonomiske zone, og som modtager eller har givet tilladelse til at modtage den pågældende vare på en kunstig ø, et fast eller flydende anlæg eller en anden struktur inden for den pågældende kontinentalsokkel eller eksklusive økonomiske zone
            8)   »debitor«: enhver person, der er forpligtet til at betale en skyld.

            Artikel 3
            Indgivelse af en erklæring om modtagelse

               1.   Hvis pågældende vare modtages på en kunstig ø, et fast eller flydende anlæg eller en anden struktur inden for den pågældende kontinentalsokkel eller eksklusive økonomiske zone, skal modtageren angive modtagelsen ved en erklæring om modtagelsen.

               2.   Erklæringen om modtagelse indgives omgående og senest 30 dage efter modtagelsen af den pågældende vare ved hjælp af elektroniske databehandlingsteknikker hos følgende toldmyndigheder:

                           a)

                           hvis den pågældende vare indføres fra Unionens toldområde: hos toldmyndighederne i den medlemsstat, hvor reeksportangivelsen er antaget, eller reeksportmeddelelsen eller den summariske udpassageangivelse er registreret

                           b)

                           hvis den pågældende vare ikke indføres fra Unionens toldområde: hos toldmyndighederne i den medlemsstat, som kontinentalsoklen eller den eksklusive økonomiske zone tilhører.

               3.   Erklæringen om modtagelse skal indeholde de dataelementer, der er anført i del I i bilaget, og være ledsaget af dokumenter, der understøtter disse dataelementer.

               4.   Toldmyndigheden kan eventuelt tillade, at erklæringen om modtagelse indgives på anden måde end ved hjælp af elektroniske databehandlingsteknikker. Modtageren indgiver i så fald den papirformular, der er omhandlet i del II i bilaget, i original og kopi sammen med dokumenter, der understøtter de dataelementer, der er angivet i formularen. Originalen opbevares af toldmyndigheden. Kopien returneres af toldmyndigheden til modtageren, efter at den har registreret erklæringen om modtagelse og kvitteret herfor.

               5.   Medlemsstaterne anvender oplysningerne i erklæringen om modtagelse til at opfylde deres registreringsforpligtelser i henhold til artikel 14, stk. 5 og 5a, i forordning (EU) 2016/1036 og artikel 24, stk. 5 og 5a, i forordning (EU) 2016/1037 samt deres indberetningsforpligtelser over for Kommissionen i henhold til artikel 14, stk. 6, i Rådets forordning (EU) 2016/1036 og artikel 24, stk. 6, i Rådets forordning (EU) 2016/1037.

            Artikel 4
            Skyld

               1.   Følgende giver anledning til en skyld:

                           a)

                           indgivelse af en reeksportangivelse, en reeksportmeddelelse eller en summarisk udpassageangivelse for den pågældende vare, herunder en forarbejdet vare, der er fremstillet af den pågældende vare i henhold til proceduren for aktiv forædling som omhandlet i forordning (EU) nr. 952/2013, og som skal bringes fra Unionens toldområde til en kunstig ø, et fast eller flydende anlæg eller en anden struktur inden for en medlemsstats kontinentalsokkel eller eksklusive økonomiske zone

                           b)

                           modtagelse af den pågældende vare bragt fra et sted uden for Unionens toldområde til en kunstig ø, et fast eller flydende anlæg eller en anden struktur inden for en medlemsstats kontinentalsokkel eller eksklusive økonomiske zone.

               2.   I de i stk. 1, litra a), omhandlede tilfælde opstår skylden på det tidspunkt, hvor reeksportangivelsen antages, eller ved registreringen af reeksportmeddelelsen eller den summariske udpassageangivelse.
               I de i stk. 1, litra b), omhandlede tilfælde opstår skylden på tidspunktet for modtagelsen af de pågældende varer.

               3.   Modtageren er debitor.
               Hvis reeksportangivelsen, reeksportmeddelelsen, den i stk. 1, litra a), omhandlede summariske udpassageangivelse eller den i stk. 4 omhandlede erklæring om modtagelse er udfærdiget på grundlag af oplysninger, der fører til, at hele eller en del af den antidumping- og/eller udligningstold, der ikke er opkrævet, ikke opkræves, er den person, som har meddelt de oplysninger, der kræves for at udarbejde angivelsen, meddelelsen eller erklæringen, og som vidste eller med rimelighed burde have vidst, at disse oplysninger var forkerte, også debitor.
               Hvis flere personer er betalingspligtige for en antidumping- og/eller udligningstold, der svarer til en og samme skyld, hæfter disse solidarisk for betalingen af det pågældende beløb.

               4.   Modtageren skal omgående og senest 30 dage efter modtagelsen af den pågældende vare indgive en erklæring om modtagelse. Artikel 3, stk. 2, 3 og 4, finder anvendelse.

               5.   Med henblik på anvendelsen af stk. 1, litra a), skal reeksportangivelsen, reeksportmeddelelsen eller den summariske udpassageangivelse indeholde oplysninger om kontinentalsoklen eller den eksklusive økonomiske zone tilhørende den medlemsstat, hvortil den pågældende vare bringes, ved at anvende den relevante supplerende referencekode som defineret i dataelement 2/3 i afsnit II, punkt 2, i bilag B til Kommissionens gennemførelsesforordning (EU) 2015/2447 (5).

               6.   En skyld opstår på det sted, hvor erklæringen om modtagelse indgives, eller, såfremt erklæringen ikke indgives i overensstemmelse med artikel 3, stk. 2, eller artikel 4, stk. 4, på det sted, hvor den skulle have været indgivet.

            Artikel 5
            Beregning af antidumping- og/eller udligningstolden

               1.   Størrelsen af den antidumpingtold og/eller udligningstold, der skal betales, fastsættes med de fornødne ændringer på grundlag af de regler for beregning af told i forordning (EU) nr. 952/2013, der var gældende for den pågældende vare på det tidspunkt, hvor skylden for den pågældende vare opstod.

               2.   Hvis den pågældende vare henføres under proceduren for aktiv forædling som omhandlet i forordning (EU) nr. 952/2013, beregnes det skyldige beløb for de forarbejdede varer, der er fremstillet af den pågældende vare, og som reeksporteres til en medlemsstats kontinentalsokkel eller eksklusive økonomiske zone, på grundlag af tariferingen, toldværdien, mængden, arten og oprindelsen af den pågældende vare, der er henført under proceduren for aktiv forædling på tidspunktet for antagelsen af toldangivelsen for den pågældende vare.

            Artikel 6
            Anmeldelse, inddrivelse, betaling, tilbagebetaling af og fritagelse for toldskyld, toldskyldens ophør samt sikkerhedsstillelse
            Med henblik på anmeldelse, inddrivelse, betaling, tilbagebetaling af og fritagelse for toldskyld, toldskyldens ophør samt sikkerhedsstillelse finder de relevante bestemmelser i afsnit III, kapitel 2, 3 og 4, i forordning (EU) nr. 952/2013 tilsvarende anvendelse.

            Artikel 7
            Toldmyndighedernes kontrol

               1.   Toldmyndighederne kan undersøge den pågældende vare og/eller udtage prøver, hvis dette stadig er muligt for dem, kontrollere nøjagtigheden og fuldstændigheden af de oplysninger, der fremgår af reeksportangivelsen, reeksportmeddelelsen, den summariske udpassageangivelse eller erklæringen om modtagelse, og kontrollere eksistensen, ægtheden, nøjagtigheden og gyldigheden af alle støttedokumenter.

               2.   Toldmyndighederne kan undersøge debitors regnskaber og andre oplysninger om de transaktioner, der vedrører den pågældende vare, eller om forudgående eller efterfølgende handelstransaktioner, der vedrører disse varer.

               3.   Hvis der foreligger dokumentation for, at en person ikke har opfyldt en af de forpligtelser, der er fastsat i denne forordning, kan toldmyndighederne undersøge den pågældende persons regnskaber og andre fortegnelser vedrørende de pågældende transaktioner eller forudgående eller efterfølgende kommercielle transaktioner, der vedrører disse varer.

               4.   Den i stk. 1, 2 og 3 omhandlede kontrol og undersøgelse kan foretages hos ihændehaveren af varerne, hos ihændehaverens repræsentant eller hos enhver anden person, der direkte eller indirekte er involveret i disse transaktioner, eller hos enhver anden person, der er i besiddelse af disse dokumenter og data til erhvervsmæssige formål.

            Artikel 8
            Opbevaring af dokumenter og andre oplysninger samt afgifter og omkostninger
            Artikel 51 i forordning (EU) nr. 952/2013 finder tilsvarende anvendelse på opbevaring af dokumenter og andre oplysninger.
            Artikel 52 i forordning (EU) nr. 952/2013 finder tilsvarende anvendelse på afgifter og omkostninger.

            Artikel 9
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra fire måneder efter datoen for offentliggørelsen.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. juli 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  EUT L 176 af 30.6.2016, s. 55.

            (3)  EFT L 179 af 23.6.1998, s. 3.

            (4)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

            (5)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

            BILAG

               ERKLÆRING OM MODTAGELSE

            DEL I

               Dataelementer

            Modtageren indgiver elektronisk erklæringen om modtagelsen, som skal indeholde følgende dataelementer:

                        1)

                        Modtagerens navn, adresse og EORI-nummer

                        2)

                        Beskrivelse af den pågældende vare, der angives, varekode — Taric-kode og Taric-tillægskode (hvis det er relevant), brutto- og nettovægt, mængde udtrykt i supplerende enhed (hvis det er relevant), oprindelseslandets landekode og/eller afsendelseslandets landekode (hvis det er relevant) (1)

                        3)

                        Kompetent medlemsstat (jf. artikel 3, stk. 2, og artikel 4, stk. 4)

                        4)

                        Antal forordninger eller indledningsmeddelelser, der er gældende for denne erklæring
                        Gældende foranstaltning:

                                    —

                                    Antidumping-/udligningsstatistikker

                                    —

                                    Indledningsmeddelelse

                                    —

                                    Registrering

                                    —

                                    Midlertidig antidumpingtold

                                    —

                                    Midlertidig udligningstold

                                    —

                                    Endelig antidumpingtold

                                    —

                                    Endelig udligningstold

                        5)

                        Nettopris, frit kontinentalsoklens eller den eksklusive økonomiske zones grænse.

                        6)

                        Beregning af midlertidig og/eller endelig antidumping- og/eller udligningstold, alt efter hvad der er relevant

                        7)

                        Dato for modtagelsen af den pågældende vare og, hvis det er relevant, transportreferencenummer

                        8)

                        Vedlagte dokumenter, certifikater og tilladelser, yderligere referencer (faktura skal vedlægges ved salg af den pågældende vare)

                        9)

                        Dato samt modtagerens navn og underskrift

                  Toldmyndighederne kan tillade, at disse dataelementer leveres uden brug af elektroniske databehandlingsteknikker. Modtageren skal i givet fald anvende følgende formular som »erklæring om modtagelse«.
            DEL II

               Formular

            Tekst af billedet

               DEN EUROPÆISKE UNION
               Erklæring om modtagelse
               (Artikel 3 og 4 i Kommissionens gennemførelsesforordning (EU) 2019/1131 af 2. juli 2019 om indførelse af et toldværktøj med henblik på gennemførelse af artikel 14a i Rådets forordning (EU) 2016/1036 og artikel 24a i Rådets forordning (EU) 2016/1037)
               Original
               Til de kompetente toldmyndigheder
               1. Modtagerens identifikationsnummer (modtagerens navn, adresse og EORI-nummer)
               2. Den pågældende varevare, der angives
               Varekode — Taric-kode (og Taric-tillægskode, hvis det er relevant)
               Oprindelseslandets landekode og/eller afsendelseslandets landekode, hvis det er relevant (1)
               Brutto- og nettovægt
               Mængde udtrykt i supplerende enhed (hvis det er relevant)
               Beskrivelse af den pågældende vare
               3. Kompetent medlemsstat (jf. artikel 3, stk. 2, og artikel 4, stk. 4)
               4. Antal forordninger eller indledningsmeddelelser, der er gældende for denne erklæring
               Gældende foranstaltning (sæt kryds):
               Antidumping-/udligningsstatistikker
               Indledningsmeddelelse
               Registrering
               Midlertidig antidumpingtold
               Midlertidig udligningstold
               Endelig antidumpingtold
               Endelig udligningstold
               5. Nettopris, frit kontinentalsoklens eller den eksklusive økonomiske zones grænse

            Tekst af billedet

               ORIGINAL
               6. Beregning af antidumping- og/eller udligningstold, alt efter hvad der er relevant
               7. Dato for modtagelsen af den pågældende vare og, hvis det er relevant, transportreferencenummer
               8. Vedlagte dokumenter, certifikater og tilladelser, yderligere referencer (faktura skal vedlægges ved salg af den pågældende vare)
               9. Dato Modtagerens navn Modtagerens underskrift
               (1) Hvis antidumping- eller antisubsidieforanstaltninger efter en antiomgåelsesundersøgelse udvides til også at omfatte varer afsendt fra et andet land end det land, der er berørt af foranstaltningerne.
               KUN TIL BRUG FOR TOLDVÆSENET
               Bemærkninger fra medlemsstatens kompetente toldmyndigheder
               Dato for modtagelse af erklæringen om modtagelse samt registreringsnummer
               Faktura for anvendelse af nedsat toldsats eller tilsagn (sæt kryds)
               Opfyldelse af minimumsimportprisen (MIP) defineret som tærskel for nedsættelse/fritagelse for antidumping-/udligningstold (sæt kryds)
               Andre bemærkninger
               Dato Navn Underskrift Stempel/adresse

               Bemærkning:

            Teksten på kopien af erklæringen om modtagelse skal lyde:

               »Kopi
               Til modtageren«

               (1)  Hvis antidumping- eller antisubsidieforanstaltninger efter en antiomgåelsesundersøgelse udvides til også at omfatte varer afsendt fra et andet land end det land, der er berørt af foranstaltningerne.